Temeljem odredbi čl. 83. i 84., Zakona o odgoju i obrazovanju u osnovnoj i srednjoj školi (NN 87/08, 92/10, 105/10, 90/11, 5/12, 16/12, 126/12, 86/12, 126/12, 94/13, 152/14, 7/17 i 68/18). te čl. 56., 126., 127., 128. i 129. Statuta škole, Školski odbor, nakon prethodnog razmatranja na sjednici

Nastavničkog vijeća, dana 1. lipnja 2022., donio je

**PRAVILNIK O DODJELJIVANJU POHVALA I NAGRADA UČENICIMA**

**Osijek, 1. lipnja. godine**

**OPĆE ODREDBE**

Članak 1.

Ovim Pravilnikom se utvrđuju vrste pohvala i nagrada učenicima, kriteriji i postupci pohvaljivanja i nagrađivanja učenika.

Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Članak 2.

**Cilj dodjeljivanja pohvala i nagrada učenicima** je poticanje izvrsnosti učenika u odgojno-obrazovnom djelovanju, isticanju pozitivnog primjera, poticanje učenika na što bolje vladanje i postizanje što boljih rezultata u nastavnim, izvannastavnim i izvanškolskim aktivnostima učenika.

Škola nagrađuje i pohvaljuje učenike koji postižu izuzetne rezultate u:

- realizaciji i primjeni nastavnog programa

- uspješnom predstavljanju Škole na natjecanjima, smotrama i istraživačkom radu

- organizaciji i sudjelovanju u društveno-korisnim/humanitarnim aktivnostima

- izvanškolskim oblicima rada koji promoviraju pozitivne vrijednosti i Školu.

Članak 3.

Pohvale i nagrade dodjeljuju se prema odredbama Statuta Škole i po kriterijima iz ovog Pravilnika.

Pohvale i nagrade se mogu dodijeliti učenicima pojedincima i grupama učenika.

Članak 4.

Pohvale i nagrade dodjeljuju se za:

- postignute rezultate u učenju i primjerno vladanje

- ostvarene rezultate u izvannastavnim aktivnostima

- sudjelovanje i ostvarene rezultate na općinskom, županijskom, međužupanijskom, državnom i međudržavnom natjecanju.

Članak 5.

Odluka o nagrađivanju učenika se javno priopćava i objavljuje na oglasnim pločama i mrežnoj stranici Škole.

Pohvale i nagrade učenicima se javno uručuju i dodjeljuju povodom značajnih datuma, Dana škole, godišnjica, jubileja, svečanih priredbi ili pri podjeli učeničkih svjedodžbi.

Članak 6.

Škola učenicima na kraju nastavne godine može izreći pedagošku mjeru:

- usmenu pohvalu

- pisanu pohvalu.

Usmenu pohvalu izriče razrednik, a pisanu razredno vijeće.

Učeniku, kojemu je izrečena pedagoška mjera pisana pohvala, dodjeljuje se Pohvalnica**.**

Članak 7.

Pohvalnica se dodjeljuje učeniku koji je ispunio sljedeće uvjete:

- učenik je uzornog vladanja i ističe se u aktivnostima razrednog odjela te dobro surađuje s učenicima i nastavnicima

- učenik ima prosjek ocjena 4.50 i više.

Članak 8.

Prijedlog za dodjeljivanje Pohvalnice može u pisanom obliku pokrenuti:

- razrednik

- voditelj skupine i sl.

- razredno vijeće

- nastavničko vijeće.

Članak 9.

Odluka Nastavničkog vijeća o dodjeljivanju Pohvalnica je konačna.

**NAGRADE**

Članak 10.

Nagrade mogu biti: medalja, plaketa, knjiga, oprema ili pribor za odgovarajući nastavni predmet, novčana nagrada (poklon-bon) te posebna nagrada najboljem maturantu na kraju srednjoškolskog obrazovanja.

Članak 11.

Prijedlog za pojedinačne i kolektivne nagrade može pokrenuti:

- razrednik

- voditelj skupine i sl.

- razredno vijeće

- nastavničko vijeće

- stručna služba

- ravnatelj.

Članak 12.

Prijedlozi u pisanom obliku se dostavljaju Stručnom timu za izvrsnost tijekom drugog polugodišta za tekuću školsku godinu.

**KRITERIJI BODOVANJA ZA DODJELU NAGRADA**

Članak 13.

Pojedinačne nagrade učenicima Škole dodjeljuju se na osnovu sljedećih kriterija i ukupnog broja osvojenih bodova:

1. **UČENJE I VLADANJE**

**Učenje i vladanje:**

- za odličan uspjeh čiji je prosjek 5.00 = 20 bodova

- za odličan uspjeh čiji je prosjek jednak ili veći od 4.50 = 10 bodova

1. **OBRAZOVNO PODRUČJE**

**Sudjelovanje učenika na natjecanju u predmetnom području.**

**Za sudjelovanje na:**

- školskom/općinskom natjecanju = br. natjecanja x 1 bod

- županijskom/međužup. natjecanju = br. natjecanja x 5 bodova

- državnom natjecanju = br. natjecanja x 20 bodova

**Za osvojena mjesta na:**

**županijskom natjecanju:**

1. mjesto = 20 bodova

2. mjesto = 15 bodova

3. mjesto = 10 bodova

**državnom natjecanju:**

1. mjesto = 40 bodova

2. mjesto = 30 bodova

3. mjesto = 20 bodova

1. **KULTURNO I SPORTSKO PODRUČJE**

**Sudjelovanje učenika u literarnom, tehničkom, likovnom, glazbenom, kulturno-umjetničkom stvaralaštvu, sportskim aktivnostima i ostalim oblicima aktivnosti**

**Za sudjelovanje na:**

- općinskom/školskom natjecanju = br. natjecanja x 1 bod

- županijskom natjecanju = br. natjecanja x 5 bodova

- međužupanijskom/državnom natjecanju = br. natjecanja x 20 bodova

Za osvojena mjesta na:

 županijskom natjecanju:

1. mjesto = 20 bodova

2. mjesto = 15 bodova

3. mjesto = 10 bodova

državnom natjecanju:

1. mjesto = 40 bodova

2. mjesto = 30 bodova

3. mjesto = 20 bodova

Članak 14.

Razrednici u pisanom obliku dostavljaju Timu za izvrsnost dokaze za pojedine kriterije.

Tim za izvrsnost čine: ravnatelj, stručni suradnici (pedagog, psiholog) i razrednici.

Tim za izvrsnost, temeljem prijedloga razrednika, sačinjava ljestvicu poretka predloženih pojedinaca i ljestvicu poretka predloženih skupina te ih dostavlja Nastavničkom vijeću.

Članak 15.

**KRITERIJI BODOVANJA ZA IZBOR NAJBOLJEG MATURANTA**

**1. Uspjeh**

Zbraja se opći uspjeh učenika u svakom razredu određen na dvije decimale.

**2. Vladanje**

Učeniku se za uzorno vladanje dodjeljuje 1 bod za svaku godinu obrazovanja.

**3. Izostanci**

Nijedan neopravdani sat tijekom sve četiri godine školovanja donosi 2 boda.

**4. Natjecanja tijekom srednjoškolskog obrazovanja**

**Obrazovno područje:**

**županijska natjecanja:**

1. mjesto = 5 bodova

2. mjesto = 3 boda

3. mjesto = 1 bod

Sudjelovanje = 0,5 bodova

**državna natjecanja:**

1. mjesto = 10 bodova

2. mjesto = 8 bodova

3. mjesto = 6 bodova

4. mjesto = 4 boda

5. - 10. mjesto = 2 boda

Sudjelovanje = 1 bod

**Kulturno-umjetničko i sportsko područje:**

**županijska natjecanja:**

1. mjesto = 5 bodova

2. mjesto = 3 boda

3. mjesto = 1 boda

Sudjelovanje = 0,5 bodova

**međužupanijska natjecanja:**

1. mjesto = 6 bodova

2. mjesto = 5 bodova

3. mjesto = 4 boda

Sudjelovanje = 0,5 bodova

**državna natjecanja:**

1. mjesto = 7 bodova

2. mjesto = 6 bodova

3. mjesto = 5 bodova

Sudjelovanje = 1 bod

**5. Ostali pokazatelji uspješnosti:**

- sudjelovanje u kulturnoj i javnoj djelatnosti Škole = 1 bod

- humanitarne aktivnosti, volontiranje u Školi i izvan nje = 1 bod

- dodatno obrazovanje u glazbenoj školi = 2 boda

- posebna postignuća na smotrama, susretima i natječajima

koji nisu u organizaciji Agencije za odgoj i obrazovanje,

a učenik predstavlja Školu i Škola ga je prijavila

(za dodijeljenu diplomu, pohvalu, priznanje ili zahvalnicu) = 1 bod

Članak 16.

Tim za izvrsnost o svom radu vodi zapisnik u kojem obrazlaže bodovanje po kriterijima za pojedinog kandidata i podnosi ga na razmatranje Nastavničkom vijeću.

Članak 17.

Nastavničko vijeće razmatra prijedlog Tima za izvrsnost i donosi odluku o izboru za nagradu *Najmaturant.*

Ukoliko više učenika ima jednak broj bodova, svi se proglašavaju najboljim maturantom.

Članak 18.

Najbolji maturant proglašava se javno te mu Škola dodjeljuje plaketu *Najmaturant* kao nagradu.

**OSTALE POHVALE I NAGRADE**

Članak 19.

Kolektivne i pojedinačne pohvale i nagrade dodjeljuju se i za ostvarena humana djela u školi i izvan nje kao i za ostala posebna postignuća u odgojno-obrazovnom procesu (npr. bez izostanaka cijele školske godine).

Inicijativu u pisanom obliku s obrazloženjem pokreće razrednik, razredno vijeće i ravnatelj te se dostavlja Nastavničkom vijeću Škole.

**ZAVRŠNE ODREDBE**

Članak 20.

Nastavničko vijeće donosi Odluku o dodjeljivanju pojedinačnih i kolektivnih nagrada učenicima. Odluka Nastavničkog vijeća je konačna.

Tim za izvrsnost predlaže nagrade za učenike, a ravnatelj odobrava prijedloge u skladu s financijskim planom Škole.

Članak 21.

O dodjeljivanju pohvala i nagrada se vodi dokumentacija na način da:

a) pohvale i nagrade evidentiraju razrednici u e-dnevniku, matičnoj knjizi i e-Matici

b) evidenciju pohvala i nagrada vodi knjižničar u posebnoj knjizi pohvala i nagrada koja se čuva u tajništvu Škole.

Članak 22.

Za provođenje ovog Pravilnika zadužuje se ravnatelj Škole.

Članak 23.

Izmjene i dopune ovog Pravilnika donose se na način i prema postupku po kojem je donesen ovaj Pravilnik.

KLASA: 011- 03/22-02/2

URBROJ: 2158/44-22-1

 Predsjednik Školskog odbora

 Marko Molnar

Ovaj Pravilnik objavljen je na mrežnim stranicama Škole dana 1. lipnja 2022. godine te je stupio na snagu osmog dana nakon objave, 9. lipnja 2022. godine.

 Ravnatelj

Darko Pšihistal, mag. cin.